<classify> Hayo yalielezwa na Katibu wa Michezo wa kikosi hicho, Sheha Mohammed Sheha alipokuwa akizungumza na mwandishi wa habari hizi kuhusu maandalizi ya timu hiyo juu ya michuano hiyo.Alisema kuwa katika kuona wanakiongezea nguvu kikosi chao wanatarajia kuongeza wachezaji na sasa wameshaanza mazungumzo na wachezaji mbali mbali ambao wengine tayari wameshakubaliana nao.Tunategemea tuongeze na sasa hivi tayari tumeshafanya mazungumzo na baadhi ya wachezaji hatujamaliziana nao lakini matumaini ni kwamba kabla ya michuano hiyo tutamalizana nao, alisema.Hata hivyo alisema kuwa mpaka sasa wachezaji ambao wameshamalizana nao ni mlinzi kutoka timu ya Mtende Mussa Said Othman na mchezaji Said Idrissa kutoka timu ya Chipukizi.Aidha, alisema kuwa hivi sasa wanalifanyia kazi tatizo la kuwa na washambuliaji ambalo katika ligi iliyopita waliweza kushindwa hata kutetea ubingwa wao ambao kwa sasa unashikiliwa na Mafunzo.Alisema kuwa wamekuwa wakitafuta washambuliaji hao kutokana na vigezo vyao na tayari wameshafanya mazungumzo na washambuliaji mbali mbali lakini kwa sasa hivi ni mapema kuwataja majina yao mpaka pale watakapokubaliana.  <topic>: MICHEZO 